Maataloustuotteiden tuonti-, vienti- ja ennakkovahvistustodistuksia koskeva ilmoitus

(Tämä ilmoitus korvaa Euroopan yhteisöjen virallisessa lehdessä C 71 7. maaliskuuta 1997 sivulla 5 julkaistun ilmoituksen)

(2002/C 190/02)

I Yleisiä huomioita

1. Kunkin jäsenvaltion toimivaltaiset viranomaiset myöntävät todistukset ja niiden otteet. Todistukset ovat voimassa missä tahansa jäsenvaltiossa suoritettavien vienti- ja tuontitoimien osalta, tiettyjä yhteisön sääntelyssä säädettyjä erityistapauksia lukuun ottamatta.

2. Asetuksen (ETY, Euratom) N:o 1182/71 (EYVL L 124, 8.6.1971, s. 1) 2 artiklan 2 kohdan säännösten mukaisesti yleiset vapaapäivät, sunnuntait ja lauantait eivät ole sellaisia työpäiviä, jolloin hakemuksia voidaan jättää tai todistuksia myöntää.

3. Hakija täyttää ainoastaan lomakkeen kohdan 4 sekä kohdat 7, 8, 9, 11, 14, 15, 16, 17, 18 ja 20. Jäsenvaltiot voivat kuitenkin määrätä, että hakijan on täytettävä myös kohta 1 ja tarvittaessa kohta 5.

4. Lomake on täytettävä painokirjaimin jollakin yhteisön virallisista kielistä, jonka todistuksen myöntävän jäsenvaltion viranomaiset ovat ilmoittaneet tai hyväksyneet. Todistus voidaan täyttää ainoastaan yhdellä kielellä. Jäsenvaltiot voivat kuitenkin sallia hakemusten, mutta ei todistusten, täyttämisen käsin, musteella ja isoin kirjaimin.

5. Hakemuksessa ja todistuksessa ei saa olla korjauksia eikä päällekirjoituksia. Jos lomaketta täytettäessä tehdään virhe, on laadittava kokonaan uusi hakemus tai todistus.

6. Määrät ilmoitetaan euroina. Euroalueeseen kuulumattomissa jäsenvaltioissa määrät voidaan kuitenkin ilmoittaa kansallisena valuuttana.

7. Määrät ilmoitetaan:

- metrijärjestelmän mukaisina paino- tai tilavuusmittoina, joista käytetään seuraavia lyhenteitä:

- t tonneista,

- kg kilogrammoista,

- hl hehtolitroista,

- tarvittaessa eläimeltä, kun on kyse elävistä eläimistä.

8. Jos tuontilomakkeen kohdassa 7 tai 8 ja vientilomakkeen kohdassa 7 oleva tila ei riitä yhteisön sääntelyssä säädetyn maininnan merkitsemiseen, koko merkintä siirretään kohtaan 20 ja sen eteen sekä kohtaan 7 tai 8 laitetaan asteriski.

Jos kohdassa 20 oleva tila ei ole riittävä maininnan merkitsemiseen, koko merkintä siirretään kohtaan 15 ja sen eteen sekä kohtaan 7 tai 8 laitetaan asteriski.

9. Lomakkeen kohdissa 7, 8 ja 9 oleviin pieniin ruutuihin, joita seuraavat sanat "kyllä" ja "ei", on laitettava asianmukaiseen kohtaan kirjain "X".

10. Asetuksen (EY) N:o 1291/2000 2 artiklan a alakohdassa ja 6 artiklassa tarkoitetuissa tapauksissa ei voida esittää tuontitodistusta.

Asetuksen (EY) N:o 1291/2000 2 artiklan b alakohdassa ja 7 artiklan 1 kohdassa tarkoitetuissa tapauksissa ei voida esittää vientitodistusta.

Asetuksen (EY) N:o 1291/2000 5 artiklan 1 kohdassa tarkoitetuissa tapauksissa ei voida esittää vientitodistusta, jos tuontia tai vientiä ei toteuteta todistuksen perusteella myönnettävässä tullietuusmenettelyssä, lukuun ottamatta vientituen ennakkovahvistuksen sisältäviä vientitodistuksia, jotka koskevat maitotuotteiden toimitusta asevoimille asetuksen (EY) N:o 174/1999, sellaisena kuin se on muutettuna asetuksella (EY) N:o 2357/2000, 2 artiklan mukaisesti.

11. Esimerkki asetuksen (EY) N:o 1291/2000 17 artiklan 4 kohdan soveltamisesta:

>TAULUKON PAIKKA>

II Tuontilomakkeet

Kohta 7

Tuontimaalla tarkoitetaan kolmatta maata, josta tuote, jonka määräpaikkana on yhteisö, lähetetään.

1. Tuontimaa tai tuontimaiden ryhmä on mainittava silloin, kun siitä säädetään yhteisön sääntelyssä.

2. Jos yhteisön sääntelyssä säädetään, että tuontimaa on ehdottomasti ilmoitettava, merkitään rasti sanaa "kyllä" edeltävään kohtaan, jolloin tuotteen tuontimaan on vastattava todistuksessa olevia tietoja tai todistusta ei hyväksytä.

3. Muissa tapauksissa tuontimaan ilmoittaminen ei ole välttämätöntä. Se voi kuitenkin olla hyödyllistä asetuksen (EY) N:o 1291/2000 ylivoimaisia esteitä koskevan 40 artiklan soveltamiseksi.

Kohta 8

- Alkuperämaa määritetään yhteisön asiaa koskevien sääntöjen mukaisesti.

- Edellä olevia kohtaan 7 liittyviä huomautuksia sovelletaan yhdenmukaisesti.

Kohta 14

Tuotteet on kuvattava niiden tavanomaisilla ja kaupallisilla nimityksillä (esimerkiksi: sokeri), tuotemerkkejä lukuun ottamatta.

Kohdat 15 ja 16

Pääsääntöisesti todistus haetaan ja myönnetään kaikille yhteen yhdistetyn nimikkeistön alanimikkeeseen kuuluville tuotteille. Tietyissä yhteisön sääntelyssä säädetyissä erityistapauksissa todistus haetaan ja myönnetään:

- joko useisiin yhdistetyn nimikkeistön alanimikkeisiin kuuluville tuotteille,

- tai vain osalle johonkin yhdistetyn nimikkeistön alanimikkeeseen kuuluvista tuotteista.

Jos kohdassa 16 oleva tila ei riitä useiden yhdistetyn nimikkeistön alanimikkeiden mainitsemiseen, kaikki alanimikkeet siirretään kohtaan 15 ja niiden eteen sekä kohtaan 16 laitetaan asteriski.

Kohta 15

- Kuvaus voi olla sanamuodoltaan yksinkertaistettu, kunhan siinä on kaikki tarvittavat tekijät, joiden avulla tuote voidaan luokitella kohdassa 16 olevaan yhdistetyn nimikkeistön alanimikkeeseen kuuluvaksi.

- Viinialaan kuuluvien tuotteiden osalta kuvaukseen on lisäksi sisällyttävä viinin tai rypälemehun väri (valkoinen, punainen tai rosé).

Kohta 16

Yhdistetyn nimikkeistön alanimikkeen koodi on ilmoitettava täydellisenä. Kuitenkin, joissakin yhteisön sääntelyssä säädetyissä erityistapauksissa:

- on ilmoitettava yhdistetyn nimikkeistön alanimikkeiden koodit tai yhdistetyn nimikkeistön alanimikkeen koodi ja sitä edeltävä "ex" täydellisinä, tai

- on ilmoitettava koodit yhteisön sääntelyssä säädetyllä tavalla.

Kohta 19

1. Täytetään kyseisen tuotteen osalta sallittuja poikkeamia koskevan yhteisön sääntelyn mukaisesti.

2. Jos todistusten osalta ei ole säädetty lisäpoikkeamista, on merkittävä luku nolla [0] kohtaan 19.

Kohta 20

Täytetään kunkin alan yhteistä markkinajärjestelyä koskevan yhteisön sääntelyn mukaisesti.

Esimerkiksi: "Korkealaatuinen naudanliha - Asetus (EY) N:o 1203/95".

III Vientilomakkeet

Kohta 7

1. Määräpaikkana oleva maa tai maaryhmä on ilmoitettava silloin, kun sitä edellytetään yhteisön sääntelyssä.

2. Tuen ennakkovahvistuksen sisältävien vientitodistusten osalta määräpaikkana oleva maa tai tarvittaessa alue on ilmoitettava tässä kohdassa.

Se, että määräpaikkana oleva maa tai tarvittaessa alue ilmoitetaan, ei velvoita viemään kyseiseen määräpaikkaan.

3. Jos yhteisön sääntelyssä säädetään, että määräpaikka on ehdottomasti ilmoitettava, laitetaan rasti sanaa "kyllä" edeltävään kohtaan ja tuote on toimitettava todistuksessa ilmoitettuun määräpaikkaan.

4. Jos sovelletaan asetuksen (EY) N:o 1291/2000 49 artiklaa, maa tai määräpaikka ilmoitetaan tässä kohdassa ja todistus velvoittaa viennin tapahtuvan tähän maahan tai määräpaikkaan.

5. Muissa tapauksissa maan tai määräpaikan ilmoittaminen ei ole välttämätöntä. Se voi kuitenkin olla hyödyllistä asetuksen (EY) N:o 1291/2000 ylivoimaisia esteitä koskevan 40 artiklan soveltamiseksi.

Kohdat 14, 15 ja 16

1. Täytetään samoin kuin tuonnin yhteydessä. Myös sellaisessa erityistapauksessa, jossa yhteisön sääntelyssä säädetään mahdollisuudesta mainita useita yhdistetyn nimikkeistön alanimikkeitä, on edellytyksenä, että tullin vientimuodollisuuksia täytettäessä vietävästä tuotteesta ilmoitetaan ainoastaan yksi, tukiin käytettävä yhdistetyn nimikkeistön nimike.

2. Tuen ennakkovahvistuksen sisältävien todistusten osalta vientitukiin käytettävän nimikkeistön 12-numeroinen tuotekoodi on ilmoitettava kohdassa 16, jollei erityisistä säännöksistä muuta johdu.

Asetuksen (EY) N:o 1291/2000 14 artiklassa tarkoitettujen tuoteluokkien tai -ryhmien osalta voidaan todistushakemuksessa ja todistuksessa kuitenkin ilmoittaa samaan luokkaan tai ryhmään kuuluvien tuotteiden koodit.

Kohta 9

1. Täytetään kyseisen tuotteen osalta sallittuja poikkeamia koskevan yhteisön sääntelyn mukaisesti.

2. Jos todistusten osalta ei ole säädetty lisäpoikkeamista, on merkittävä luku nolla [0] kohtaan 19.

3. Jos saman todistuksen osalta hyväksytään lisäpoikkeama vientitullin osalta mutta ei vientitukioikeuden osalta, vientitullin lisäpoikkeama ilmoitetaan kohdassa 19 ja kohtaan 22 tehdään merkintä siitä, että vientitukioikeuden osalta ei hyväksytä lisäpoikkeamaa.

Kohta 20

1. Täytetään kutakin tuotealaa erityisesti koskevan yhteisön sääntelyn mukaisesti.

2. Jos sovelletaan asetuksen (EY) N:o 1291/2000 49 artiklaa, lisätään yksi seuraavista maininnoista:

a) "Fecha limite para la presentación de las ofertas ...",

"La licitación procede de ... (nombre del organismo)";

b) "Frist for indgivelse af tilbud ...",

"Licitation fra ... (institutionens navn)";

c) "Frist zur Angebotsabgabe ...",

"Ausschreibung vom ... (Bezeichnung der Stelle)";

d) "Πρoθεσμία υπoβoλής τωv πρoσφoρώv ...",

"Η δημoπρασία πρoέρχεται από ... (όvoμα τoυ oργαvισμoύ)";

e) "Closing date for the submission of tenders ...",

"The invitation to tender is issued by ... (name of agency)";

f) "Date limite du dépôt des offres ...",

"L'adjudication émane de ... (nom de l'organisme)";

g) "Data limite per il deposito delle offerte ...",

"Gara indetta da ... (denominazione dell'organismo)";

h) "Indieningstermijn aanbiedingen eindigt op ...",

"Openbare inschrijving van ... (naam instanties)";

i) "Date limite para a apresentaçao das propostas ...",

"O concurso emana de ... (nome do organismo)";

j) "Tarjousten viimeinen jättöpäivä ...",

"Tarjouskilpailun on julistanut ... (toimielimen nimi)";

k) "Sista dag för inlämnande av anbud ...",

"Anbudsinfordran utfärdas av ... (organets namn)".